కలమట వెంకటరమణ మూర్తి

కలమట వెంకటరమణమూర్తి ఆంధ్రప్రదేశ్ శాసనసభ్యుడు, తెలుగుదేశంపార్టీ నాయకుడు.

జీవిత విశేషాలు
కలమట వెంకటరమణ మూర్తి శ్రీకాకుళం జిల్లా కొత్తూరు మండలానికి చెందిన మాతల గ్రామంలో 1963 జనవరి 15 న జన్మించాడు. అతని తండ్రి కలమట మోహనరావు పాతపట్నం శాసనసభ నియోజకవర్గం నుండి ఐదు సార్లు శాసనసభ్యునిగా గెలుపొందాడు. 2009 ఎన్నికల్లో తెలుగుదేశం పార్టీ తరపున పాతపట్నం శాసనసభ నియోజకవర్గం నుండి పోటీచేసి కాంగ్రెస్ అభ్యర్థి శత్రుచర్ల విజయరామరాజు చేతిలో ఓడిపోయాడు. 2014 ఎన్నికలలో అతను వై.ఎస్.ఆర్.కాంగ్రెస్ పార్టీ తరపున పోటీ చేసి తెలుగుదేశం అభ్యర్థి శత్రుచర్ల విజయరామరాజు పై గెలుపొందాడు. 2014 ఎన్నికలలో తెలుగుదేశం పార్టీ ప్రభుత్వం ఏర్పడింది. మే 2016న అతను గుంటూరు జిల్లాలో తెలుగుదేశం పార్టీ అధ్యక్షుడు నారా చంద్రబాబు నాయుడు సమక్షంలో తిగిరి తెలుగుదేశం పార్టీలోకి చేరాడు. నియోజకవర్గ అభివృద్ధి కోసం, తెదేపా ప్రభుత్వం చేపడుతున్న అభివృద్ధికి ఆకర్షితుడై పార్టీలో చేరినట్టు వెంకటరమణ తెలిపారు.

2019 శాసనసభ ఎన్నికలలో పాతపట్నం నియోజకవర్గం నుండి పోటీ చేసి వై.ఎస్.ఆర్. కాంగ్రెస్ పార్టీ అభ్యర్థి రెడ్డి శాంతి చేతిలో ఓడిపోయాడు.

మూలాలు

బయటి లంకెలు
 Kalamata Venkataramana,కలమట వెంకటరమణ

1963 జననాలు
జీవిస్తున్న ప్రజలు
తెలుగుదేశం పార్టీ రాజకీయ నాయకులు
పార్టీలు ఫిరాయించిన రాజకీయ నాయకులు
శ్రీకాకుళం జిల్లా రాజకీయ నాయకులు
శ్రీకాకుళం జిల్లా నుండి ఎన్నికైన శాసన సభ్యులు